cyanic-selkie/wikianc huggingface dataset:
Joseon
Yhteiskunta
Naisten asema huononi Korean aikaisempiin dynastioihin nähden Joseonin aikana. Tähän vaikutti kungfutselaisuuden kasvava vaikutusvalta. Naiset joutuivat kodistaan poistuessaan pyytämään luvan mieheltään tai muulta perheen päältä ja ulkona he eivät voineet liikkua päiväsaikaan ja heidän oli peitettävä kasvonsa. Sukupuolierottelu ulottui myös kodin sisälle. Taloissa tyypillinen piirre oli erillinen naistenhuone. Käytännössä sukupuolijaottelua seurattiin tarkemmin korkeissa luokissa ja löyhemmin käytännön syistä alemmissa luokissa. Jotkin naiset pääsivät kuitenkin myös yhteiskunnallisesti huomattaviin asemiin. Esimerkiksi korealaisen šamanismin naispuoliset šamaanit eli mundang vaikuttivat aina maan hovissa saakka.
Ruggero Raimondi
thumb|Ruggero Raimondi 1982 Ruggero Raimondi (3. lokakuuta 1941 Bologna, Italia) on italialainen oopperalaulaja ja bassobaritoni. Hän on esiintynyt huippuoopperoissa, kuten New Yorkin Metropolitanissa sekä oopperaelokuvissa kuten Don Giovanni (1979), Carmen (1984) ja Tosca (2011).
Hans Ruin
thumb|250px|Hans Ruin Hans Waldemar Ruin (18. kesäkuuta 1891 Helsinki – 3. marraskuuta 1980 Tukholma) oli suomenruotsalainen esteetikko ja kirjailija. Ruin toimi Åbo Akademin filosofian professorina vuosina 1945–1946 ja Lundin yliopiston estetiikan dosenttina 1947–1957.
Sapelihammaskissat
pienoiskuva|Taiteilijan näkemys [[Smilodon fatalisista. Sapelihammaskissojen oikeita turkin värejä ei tiedetä.]] Sapelihammaskissat olivat eri eläinryhmiin kuuluneita esihistoriallisia petoeläimiä, joita yhdisti hieman kissamainen ruumiinrakenne ja huomattavasti pidentyneet kulmahampaat. Nimestään huolimatta kaikki sapelihammaskissat eivät olleet kissaeläimiä, sillä niihin luetaan kissaeläinten Machairodontinae-alaheimon joidenkin lajien lisäksi myös esimerkiksi pussieläinten Thylacosmilus-suku. Sapelihammaskissoja on kutsuttu myös sapelihammastiikereiksi, mutta tämä vanhentunut nimitys on vielä kissaakin epätarkempi.
Hans Ruin
Ruin oli Ruotsin kansalainen vuodesta 1947. Ruinin isä oli kasvatustieteilijä, mm. Helsingin yliopiston rehtorina toiminut Waldemar Ruin. Kirjailija David Lagercrantz on Hans Ruinin tyttärenpoika.
Sapelihammaskissat
Sapelihammaskissoja eli niin Afrikassa, Euraasiassa kuin Amerikassakin. Ne olivat nykyisiä kissaeläimiä rotevampia, ja suurimmat niistä olivat painavampia kuin nykyajan leijonat ja tiikerit. Ryhmän tunnetuin suku on Smilodon, joka eli vielä 10 000 vuotta sitten Pohjois-Amerikassa, kunnes kuoli viimeisenä sapelihammaskissana sukupuuttoon pleistoseenin lopun joukkotuhossa.
Koko ja rakenne
thumb|[[Smilodon populatorin luurangosta näkyy, kuinka rotevat raajat eläimellä oli.]]
MasterChef Suomi
MasterChef Suomi on ruokarealityohjelma, jossa amatöörikokit kisaavat MasterChef Suomi -kisan voitosta. Ensimmäinen tuotantokausi alkoi Nelonen-kanavalla 18. tammikuuta 2011, toinen tuotantokausi 7. helmikuuta 2012, kolmas tuotantokausi 22. tammikuuta 2013 ja neljäs tuotantokausi 21. tammikuuta 2014. Kuudes tuotantokausi alkoi MTV3-kanavalla 1. syyskuuta 2020 ja seitsemäs tuotantokausi alkoi 15. helmikuuta 2022. Kahdeksas tuotantokausi alkoi MTV3-kanavalla 7. helmikuuta 2023.
Sapelihammaskissat
Koko ja rakenne
Suurimpia sapelihammaskissoja oli Etelä-Amerikassa elänyt roteva Smilodon populator, joka saattoi painaa yli 400 kilogrammaa ja olla säkäkorkeudeltaan 120 senttimetriä. Myös Smilodon fatalis oli painavampi kuin suurin nykyinen kissaeläin siperiantiikeri.
MasterChef Suomi
Kilpailun voittaja saa palkinnoksi 10 000 euroa ja MasterChef Suomi -arvonimen.
Sapelihammaskissat
Koko ja rakenne
Sapelihammaskissojen kallo oli yleensä suhteellisen korkea. Niska oli yleensä pitkä, ja selkä roteva ja suhteellisen lyhyt. Eturaajat olivat hyvin vahvat ja rotevat. Takaraajat olivat suhteellisen lyhyet. Myös häntä oli usein lyhyt.
MasterChef Suomi
Ensimmäinen tuotantokausi
Kilpailijat
Sapelihammaskissat
Hampaat
pienoiskuva|Sapelihammaskissa pystyi avaamaan leukansa apposen auki.
MasterChef Suomi
Toinen tuotantokausi
Kilpailijat
Sapelihammaskissat
Hampaat
Nykyisistä petoeläimistä puuleopardi on lähimpänä sapelihampaisuutta, sillä sen kulmahampaat ovat kaikista petonisäkkäistä kaikkein pisimmät suhteessa kallon kokoon.
MasterChef Suomi
Neljäs tuotantokausi
Kilpailijat
Sapelihammaskissat
Turkki
Yhdenkään sapelihammaskissan turkin väriä tai kuviointia ei tunneta. Kun taiteilijat maalaavat lajeista havainnekuvia, he jäljittelevät joskus samoissa elinympäristöissä elävien nykyisten isojen kissojen turkin tyypillisintä kuviointia ja väritystä. Metsässä eläneiden sapelihammaskissojen turkista tehdään siksi joskus täplikäs, ja ruohoarolla eläneiden sapelihammaskissojen turkista tehdään leijonan tapaan yksivärinen. Leijonauroksen harjan tai tiikerin raitojen kaltaisia erikoisuuksia ei sapelihammaskissoille piirretä, vaikka sellaisia joillakin lajeilla on saattanut ollakin.
MasterChef Suomi
Kuudes tuotantokausi
Kilpailijat
Sapelihammaskissat
Saalistus
Sapelihammaskissat metsästivät omasta koostaan riippuen erikokoisia kasvinsyöjiä, yleensä itseään suurempia. Jotkin lajit väijyivät saalistaan metsässä, toiset saalistivat aroilla. Suurimpien lajien saaliina olivat kaikkein suurimmat eläimet, kuten mammutit, mastodontit, biisonit ja kamelit.
MasterChef Suomi
Seitsemäs tuotantokausi
Kilpailijat
Sapelihammaskissat
Saalistus
Sapelihammaskissa puri uhriaan vasta kammettuaan sen maahan. Purenta ilmeisesti oli varsin heikko, eli kulmahampaat saattoivat katketa osuessaan luuhun, mutta se kohdistui saalin kurkkuun, ja saaliseläin kuoli melkein välittömästi.
MasterChef Suomi
Kahdeksas tuotantokausi
Kilpailijat
Sapelihammaskissat
Synty
Sapelihammaskissat tunnetaan vain fossiileista, sillä nykyään maapallolla ei elä yhtään sapelihampaista petonisäkästä. Tämä on poikkeuksellinen tilanne, sillä sapelihampaat olivat yleinen ominaisuus. Ne kehittyivät kenotsooisella maailmankaudella useita kertoja itsenäisesti petonisäkäsryhmille, jotka eivät olleet toisilleen läheistä sukua. Sapelihampaat ovatkin erinomainen esimerkki konvergenssista.
MasterChef Suomi
Lähteet
4. https://www.mtvuutiset.fi/artikkeli/taistelu-himoitusta-tittelista-alkaa-kuka-naista-12-kilpailijasta-on-suomen-seuraava-masterchef/7889582#gs.c8yrpy
Sapelihammaskissat
Kukoistuskausi
Sapelihampaisia muotoja on ollut kissaeläinten heimossa, Oligoseenikaudella eläneessä sukupuuttoon kuolleessa, mäyrää tai ahmaa muistuttavassa nimravidien heimossa ja pussieläimissä, joiden ainoa tunnettu sapelihampainen muoto on eteläamerikkalainen noin 8–5 miljoonaa vuotta sitten elänyt Thylacosmilus, sekä sukupuuttoon kuolleissa kreodonteissa.
Tunnetuin sapelihammaskissasuku oli Amerikan melko raskas Smilodon, joka eli 3 miljoonaa–10 000 vuotta sitten. Euroopassa ja Aasiassa eli samoihin aikoihin kevytrakenteinen Homotherium, joka pyydysti mammutin vasikoita. Pohjois-Amerikassa eli Homotherium serum ja Euroopassa Homotherium latidens. Dinofelis eli Euroopassa ja Afrikassa 5–1,2 miljoonaa vuotta sitten. Se tunnetaan myös "valesapelihammaskissana".
Walter Novellino
Walter Novellino (s. 6. kesäkuuta 1953) on italialainen entinen jalkapalloilija ja nykyinen jalkapallovalmentaja.
Ura
Pelaajaurallaan keskikentällä viihtynyt Novellino edusti Perugiaa, Ascolia ja AC Milania. Italian maajoukkueessa hän esiintyi kerran.
Kauan Novellino ei kuitenkaan Torinosta poissa ollut, sillä jo joulukuussa 2008 hänet palkattiin De Biasin seuraajaksi. Novellinon pesti Torinossa jäi kuitenkin lyhyeksi, sillä menestys ei ollut seurajohdon mielestä riittävää. Novellino sai potkut tehtävistään maaliskuun 2009 lopulla, kun Serie A:ta oli pelaamatta yhdeksän kierrosta.
Heinäkuussa 2009 Novellino siirtyi Serie B:hen pudonneen Reggina Calcion päävalmentajaksi. Regginan kausi Serie B:ssä sujui alavireisesti ja joukkue keräsi vain yhdeksän pistettä syyskauden 10 ottelustaan. Heikkojen tulosten myötä seura erotti Novellinon lokakuussa 2009.
Helmikuussa 2011 Novellinosta tuli AS Livorno Calcion päävalmentaja. Novellinon johdolla Livorno sijoittui Serie B:ssä seitsemänneksi ja jäi kahden pisteen päähän nousukarsinnoista. Kaudella 2011/12 Livorno romahti sarjan häntäpäähän ja seura purki Novellinon sopimuksen joulukuussa 2011. Maaliskuussa 2013 Novellinon ura jatkui Modenan päävalmentajana. Seura sijoittui hänen johdollaan kahdeksanneksi jääden nousukarsintojen ulkopuolelle. Kaudella 2013/14 Novellino luotsasi seuran viidenneksi, mutta nousu liigaan kariutui karsintatappioon AC Cesenalle. Helmikuussa 2015 Novellino sai potkut Serie B:n hännille juuttuneesta seurasta.
Sapelihammaskissat
Sukupuutot
Kaikki sapelihammaskissat ovat kuolleet sukupuuttoon. Ne eivät kuolleet samanaikaisesti, vaan eri suvut katosivat eri aikoina. Afrikasta viimeiset sapelihammaskissat katosivat viimeistään 500 000 vuotta sitten, sen jälkeen ne katosivat Euroopasta, ja lopulta myös Amerikasta viimeisimmän jääkauden loputtua kymmenen tuhatta vuotta sitten yhdessä muiden suurten eläinten kanssa. Sukupuuttoja on selitetty joskus sillä, että sapelihammaskissat olisivat olleet evolutiivisesti vähemmän kelvollisia kuin tavalliset isot kissat. Esimerkiksi niiden saalistuskyky, nopeus ja älykkyys on kyseenalaistettu. Sukupuuttoja on selitetty myös sillä, että ne olivat erikoistuneet suuriin saaliseläimiin, ja kun nämä katosivat jääkauden jälkeen, katosivat niiden mukana myös saalistajat. Tämä ei kuitenkaan selitä niiden monien lajien sukupuuttoa, jotka metsästivät pienempää saalista. Ilmastonmuutoksista, etenkin kuivuudesta, johtuvia kasvillisuuden muutoksia pidetään nykyisin yhtenä mahdollisena syynä sapelihammaskissojen katoamiseen. Muita syitä olivat mahdollisesti kilpailu ihmisen ja leijonien kanssa sekä sapelihammaskissojen liian erikoistunut ruokavalio.
Paraguaysta Lounais-Yhdysvaltoihin ulottuvalla alueella kerrotaan yhä nähdyn suurikokoisia, sapelihampaisia kissapetoja. Biologian aikakäsityksen mukaan viime jääkaudesta on kulunut vasta vähän aikaa ja on mahdollista, että pieni sapelihammaskissakanta olisi voinut säilyä hengissä syrjäisillä seuduilla.
Sukuja
thumb|[[Barbourofelis fricki, kallo ja ennallistus.]] thumb|[[Homotherium serum, ennallistus.]] thumb|upright|[[Thylacosmilus|Thylacosmiluksella oli epätavallinen alaleuka.]] thumb|[[Megantereon, ennallistus.]]
Otto Tiuppa
Otto Tiuppa (23. maaliskuuta 1872 Uusikirkko – 8. toukokuuta 1914 Helsinki) oli suomalainen kirjailija ja toimittaja. Tiuppa oli alkuaan puuseppä ja sorvari, mutta siirtyi myöhemmin kokonaan kirjalliselle alalle kirjoittaen runoja, kertomuksia ja näytelmiä. Kertomuksissaan hän käsitteli pääasiassa lakkoaiheita. Tiupan näytelmiä esitettiin muun muassa Helsingin Työväen Teatterissa.
Elämä
Tiuppa toimi muun muassa Työmies-lehden avustajana. Vuonna 1899 hän julkaisi puolen vuoden ajan Oulussa ilmestynyttä Kompia-nimistä pilalehteä, joka oli Suomen ensimmäinen työväenliikettä tukenut pilalehti. Lehteen kirjoitti muun muassa A. B. Mäkelä. Tiuppa joutui lopettamaan lehden julkaisun, koska sensuurin kanssa syntyneiden kiistojen vuoksi painoviranomaiset eivät uusineet sen julkaisulupaa. Hän kuului myös Kurikka-pilalehden toimitukseen.
Tiuppa eli viimeiset vuotensa vailla vakituista toimeentuloa ja kärsi terveysongelmista. Hän kuoli Humaliston sairaalassa vatsakatarriin ja keuhkotautiin.
Kheiron
thumb|Kheiron ja [[Akhilleus]] Kheiron on kreikkalaisessa mytologiassa Thessaliassa asuva viisas kentauri, monien sankarien opettaja. Kheiron on tunnettu viisaudestaan, lempeydestään ja lääkintätaidoistaan.
Toisin kuin muut kentaurit, jotka polveutuivat kuningas Iksionista, Kheiron oli titaani Kronoksen ja erään merenneidon poika. Täten hän myös oli ylijumala Zeuksen velipuoli. Hevosmaiset piirteensä hän oli saanut siitä, että Kronos oli lähestynyt hänen äitiään hevosen olomuodossa. Koulutuksensa Kheiron sai tieteiden ja taiteiden jumala Apollonilta ja metsästyksen jumalatar Artemiilta. Argo-laivan argonautit saivat häneltä kalenterin. Asklepios, lääkintätaidon jumala sai häneltä kaiken lääketieteellisen osaamisensa. Kheiron oli myös erinomainen lyyransoittaja.
Kheiron asusti muiden kentaurien tapaan Pelion-vuorella. Siellä hän myös opetti Kreikan suurimpia sankareita, kuten Heraklesta, Nestoria, Iasonia, Theseusta, Odysseusta ja monia muita. Juuri Kheiron opetti Peleukselle miten saada itselleen nereidi Thetiksen. Peleuksen ja Thetiksen poika Akhilleus annettiinkin Kheironin kasvatettavaksi.
Toisin kuin muut kentaurit, Kheiron kuului kuolemattomiin. Hänen kohtalokseen koitui kuitenkin äkkipikainen Herakles, joka ampui vahingossa opettajaansa Hydran vereen kastetulla myrkkynuolella. Kheironin tuskat olivat niin valtaisia, että hän rukoili Zeukselta kuolemaa. Zeus korotti Kheironin kuoltua hänet Jousimiehen tähdistöksi.
Luettelo Brunein kaupungeista
Tämä on luettelo Bruneissa sijaitsevista kaupungeista.
Tarık Langat Akdağ
Tarık Langat Akdağ (alun perin Patrick Kipkurui Langat; s. 16. kesäkuuta 1988 Nandin piirikunta, Kenia) on kenialaissyntyinen turkkilainen estejuoksija. Hän on 176 senttimetriä pitkä ja painaa 60 kilogrammaa. Seuratasolla Akdağin seura on South Rift. Hänen valmentajansa on romanialainen Carol Santa.
Langat voitti Kenian-mestaruuden 3 000 metrin estejuoksussa 2008. Hän siirtyi edustamaan Turkkia kesäkuussa 2011.
Akdağ voitti hopeaa vuoden 2012 EM-kisoista Helsingistä 3 000 metrin estejuoksusta ajalla 8.35,24. Vuoden 2012 kesäolympialaisissa Lontoossa Akdağ oli finaalissa yhdeksäs. Hän voitti samalta matkalta kultaa joukkueiden EM-kisoista 2013 Gatesheadista. Mersinin Välimeren kisoissa 2013 hän sai hopeaa ajalla 8.20,08. Saman vuoden Moskovan MM-kilpailuissa hän karsiutui alkuerissä.
Akdağ juoksi ennätyksensä 8.08,59 Shanghaissa 15. toukokuuta 2011.
Elinor Donahue
Elinor Donahue (s. 19. huhtikuuta 1937 Tacoma, Washington) on yhdysvaltalainen näyttelijä. Hän aloitti tanssimisen viisivuotiaana ja 14-vuotiaana hän oli tanssijana Las Vegasissa. Murrettuaan nilkkansa 16-vuotiaana Donahue päätti siirtyä näyttelijäksi, ja hän saikin melkein välittömästi roolin tilannekomediasarjassa Isä tietää kaiken, jossa hän näytteli sarjan päättymiseen vuonna 1960 saakka. Sarjan päätyttyä hänellä oli vakiorooli muun muassa komediasarjoissa The Andy Griffith Show ja The Odd Couple. Donahue oli naimisissa Harry Ackermanin kanssa.
David Fernández Borbalán
David Fernández Borbalán (s. 30. toukokuuta 1973 Almería, Espanja) on espanjalainen jalkapalloerotuomari. Hän on toiminut kansainvälisenä erotuomarina tammikuusta 2010 lähtien.
Fernández Borbalán tuomitsi ensimmäisen Espanjan Primera Divisiónin ottelunsa 12. syyskuuta 2004, jossa kohtasivat Levante ja Racing Santander. Hän on ensimmäinen Espanjan korkeimmalla sarjatasolla tuominnut almeríalainen erotuomari sitten Juan Andújar Oliverin.
Ensimmäisen kansainvälisen ottelunsa Fernández Borbalán tuomitsi 18. tammikuuta 2010. Ystävyysottelussa kohtasivat Suomi ja Etelä-Korea.
Hovioikeuden presidentti
Hovioikeuden presidentti on hovioikeuden päällikkötuomari.
Hovioikeuden presidentti toimii hovioikeuden täysistunnon puheenjohtajana. Lisäksi hän osallistuu ratkaisutoimintaan toimimalla hovioikeuden osaston istunnon puheenjohtajana siinä määrin kuin hänen muut tehtävänsä sen sallivat.
Suomen hovioikeuksien presidentteinä toimivat Asko Välimaa (Helsingin hovioikeus), Kenneth Nygård (Turun hovioikeus) , Tapani Vasama (Vaasan hovioikeus) , Antti Savela (Itä-Suomen hovioikeus) sekä Marianne Wagner-Prenner (Rovaniemen hovioikeus).
Vanhoissa Turun ja Viipurin hovioikeuksissa oli aiemmin myös varapresidentti.
Kaarasjoen kirkko
Kaarasjoen kirkko on kirkko Norjan Kaarasjoella Finnmarkin läänissä.
Kirkko on rakennettu vuonna 1974. Sen on suunnitellut arkkitehti Odd Østbye. Se on rakennettu puusta ja on muodoltaan kahdeksankulmio. Kirkossa on 336 istumapaikkaa.
Leppäkaarre
Leppäkaarre on asuinalue ja samanniminen lahti Siilinjärvellä. Leppäkaarteen asuinalue sijaitsee noin kahden kilometrin päässä Siilinjärven keskustasta itään.
Lännessä Leppäkaarre rajoittuu Joentaukseen ja Siilinjokeen, etelässä Siilinlahteen, idässä alkavaan maaseutualueeseen ja pohjoisessa Honkamäkeen ja Päivärinteeseen.
Varsinaisen Leppäkaarteen lisäksi yleisesti Leppäkaarteeseen katsotaan kuuluvaksi siihen kiinni kasvaneet Mäkelän ja Mikonmäen asuinalueet. Myös lähellä sijaitsevat Honkamäen, Päivärinteen ja Joentauksen asuinalueet ovat kasvaneet kiinni Leppäkaarteeseen.
Leppäkaarteen pääkadut ovat Leppäkaarteentie ja Laitilantie. Alueella sijaitsee päiväkoti, urheilualue, uimaranta ja pub.
Mia Smiles
Mia Smiles (s. 21. syyskuuta 1977) on yhdysvaltalainen pornonäyttelijä. Hän on etnisesti korealainen.
Smiles otettiin lapsena adoptioon. Hän teki elokuvadebyyttinsä vuonna 1997. Erään tunnetuimmista esiintymisistään hän teki rap-artisti Snoop Doggin kohutussa musiikki- ja seksielokuvassa Snoop Dogg's Doggystyle (2000).
Smiles voitti vuonna 2007 AVN-palkinnon. Hän on toiminut myös Penthousen mallina.
Taruolento
Jyrkkä jako todellisten eliöiden ja taruolentojen välillä on syntynyt vasta tieteen kehityksen myötä. Esimerkiksi keskiajalla valaat kuuluivat samaan kauhistuttavien myyttisten petojen ryhmään kuin esimerkiksi lohikäärmeet. Vasta sittemmin valaista on saatu pitäviä todisteita, kun taas lohikäärmeet on nähty entistä jyrkemmin pelkäksi sepitteeksi. Tosin nykyisin myös tiedetään, etteivät valaat sylje tulta, kuten aiemmin luultiin, vaan niiden ilmoille puhaltamat patsaat ovat vesihöyryä. Moni muukin nykyisin tunnettu eläin on ollut ennen vastaavalla tavalla myyttinen ihmeolento niille, jotka eivät tunteneet sitä muuten kuin tarinoista.
Kun lisääntyvä tieto osoitti jotkin olennot pelkäksi sepitteeksi, näitä olentoja ei kuitenkaan hylätty. Niistä kerrottiin edelleen tarinoita. Modernina aikana on jopa alettu luoda joukoittain uusia taruolentoja. Monet kirjailijat ja runoilijat käyttävät usein taruolentoja teksteissään, ja ne ovatkin olennainen fantasiakirjallisuuden perusta. Monet fantasiakirjallisuuden taruolennot on kuitenkin johdettu kansanperinteellisistä taruolennoista.
Fritz Arthur Jusélius
pienoiskuva|upright|Jusélius vuonna 1905 Fritz Arthur Jusélius (13. kesäkuuta 1855 Pori – 8. helmikuuta 1930 Pori) oli suomalainen varakas liike- ja teollisuusmies, vuorineuvos sekä elinkeinoelämän vaikuttaja. Hän toimi aktiivisesti Porin kunnallispolitiikassa ja edusti useina vuosina Poria porvarissäädyssä säätyvaltiopäivillä. Hän keräsi valtavan omaisuuden puutavarakaupalla, jonka parissa hän työskenteli 50 vuotta. Omaisuutensa hän säätiöi tukemaan lääketieteellistä tutkimusta.
Elämäkerta
F.A. Jusélius solmi avioliiton porilaisen porvaristytön, Blenda Theresia Moliisin kanssa 18.11.1882. Pariskunnan ensimmäinen lapsi Thyra Theresia syntyi 13.4.1884, mutta Thyra menehtyi vajaan viiden kuukauden kuluttua. Toinen tytär Sigrid Jusélius syntyi 17.5.1887. Tytär oli isälleen kaikki kaikessa, ja vaikka Sigrid kuusivuotiaana vanhempiensa eropäätöksen jälkeen (v.1894) muutti äitinsä mukana Tukholmaan, ei yhteydenpito Juséliuksen ja hänen välillä vähentynyt ollenkaan. Kun vanhempien avioero oli vahvistettu, Sigrid muutti äitinsä kanssa takaisin Suomeen v. 1895. He asettuivat asumaan Turkuun, jossa Sigrid myös kuoli 11-vuotiaana 19. kesäkuuta 1898 keuhkotautiin, jonka hän sai tuhkarokon jälkitautina. Tyttären kuolema oli Juséliukselle suuri järkytys, ja hän halusi muistaa tytärtään kaikin keinoin. Hän rakennuttikin Porin Käppärän hautausmaalle Sigridin muistoksi Juseliuksen mausoleumin – rakennuksen, josta hänet nykyään parhaiten tunnetaan.
Vuosi ennen Sigridin kuolemaa, 19.4.1897, Jusélius solmi toisen avioliittonsa Edith Augusta Petrellin kanssa (s.1857). Edith oli Juséliuksen monivuotisen liikekumppanin Fredrik Werner Petrellin leski. Avioliitto päättyi 19 vuoden kuluttua, kun Edith menehtyi Tukholmassa 31.12.1916. Kolmannen avioliittonsa Jusélius solmi 5.10.1918 Berta Concordia Karlssonin kanssa. Berta oli syntynyt Ruotsin Västeråsissa 18.2.1887. Kolmas avioliitto jäi vain viiden vuoden mittaiseksi, koska Berta kuoli 16.3.1923. Kummassakaan avioliitossa ei syntynyt enää lapsia.
Mausoleumin lisäksi Porin kaupungissa näkyy Juséliuksen kädenjälki massiivisen, Porin Pohjoisrantaa dominoivan Porin puuvillatehtaan muodossa. Sen hän perusti yhdessä muutaman muun liikemiehen kanssa vuonna 1898, ja toimi myös hallituksen puheenjohtajana elämänsä loppuun asti. Jusélius mausoleumin lisäksi hän perusti 3. toukokuuta 1927 Sigrid Juséliuksen säätiön. Säätiö on vielä nykyäänkin yksi Suomen varakkaimpia säätiöitä, ja se jakaa edelleen apurahoja lääketieteen tutkimuksia varten.
Jusélius oli porvarissäädyssä Porin edustaja valtiopäivillä 1897, 1899, 1900, 1904–1905 ja 1905–1906.
Karin Söderström
Karin Johanna Söderström (s. 28. tammikuuta 1985 Lerum) on ruotsalainen kilpapurjehtija. Hän edustaa seuratasolla Göteborgin kuninkaallista pursiseuraa ja häntä valmentaa Peter Santen.
Söderströmin ensimmäinen kansainvälinen kisa oli vuonna 1997. Hän on saanut MM-kilpailuissa parhaat sijoituksensa laser radial -luokassa, jossa hän oli seitsemäs vuonna 2006 ja kahdeksas vuonna 2008. Söderström oli samassa sarjassa neljästoista Pekingin olympialaisissa 2008. Hänen paras sijoituksensa luokan maailmanlistalla on viides tila, jonka hän saavutti vuonna 2005.
Luettelo Brasilian kaupungeista
Tämä on luettelo Brasiliassa sijaitsevista kaupungeista.
thumb|250px|right|[[São Paulo]] thumb|250px|right|[[Rio de Janeiro]] thumb|250px|right|[[Niterói]] thumb|250px|right|[[Belo Horizonte]] 250px|right|thumb|[[Porto Alegre]] thumb|250px|right|[[Fortaleza]] thumb|250px|right|[[Recife]] thumb|250px|right|[[Florianópolis]] thumb|250px|right|‎[[Belém]] thumb|250px|right|[[Brasília]] thumb|250px|right|[[Blumenau]] thumb|250px|right|[[Campinas]] thumb|250px|right|[[Goiânia]]
Kaupungistuminen
Brasilian väestö on verrattain korkeasti kaupungistunut, kahdeksan kymmenestä brasilialaisesta asuu kaupungeissa (144 miljoonaa 180 miljoonasta).
Brasilian metropolialueet
Alueelliset metropolialueet
Eurotrip
EuroTrip on vuonna 2004 ensi-iltansa saanut yhdysvaltalainen 25 miljoonan dollarin budjetilla tehty komediaelokuva.
Juoni
Elokuva kertoo Scotty Thomasin ja hänen ystäviensä matkasta Eurooppaan. Elokuvan alussa Scottyn tyttöystävä jättää hänet. Kotiin päästyään Scotty saa sähköpostiviestin saksalaiselta kirjeenvaihtokaveriltaan Miekeltä, jossa tämä ehdottaa tapaamista. Scotty lähettää ”Mikelle” viestin, jossa kertoo ettei tahdo tavata ketään saksalaista friikkiä, koska Scotty luuli Miekeä mieheksi. Kun Scotty tajuaa, että Mieke olikin hyvännäköinen misu, päättää hän lähteä aina Eurooppaan asti Mieken tavatakseen. Myös Scottyn paras kaveri Cooper Harris lähtee mukaan päästäkseen kokeilemaan kahjoa eurooppalaista seksiä. Scotty ja hänen ystävänsä Cooper pääsevät halpalennolla Englantiin, jossa he tutustuvat Manchester Unitedia kannattaviin jalkapallohuligaaneihin. Englannista matka jatkuu Ranskaan. Pariisissa Scotty ja hänen ystävänsä muistavat, että myös heidän tuttavansa ovat Pariisissa. Näin Scottyn joukkoon liittyvät kaksoset Jenny ja Jamie. Junamatkalla kohti Amsterdamia joutuvat Scotty ja hänen ystävänsä jakamaan vaunun italialaisen pervon kanssa.
Amsterdamissa Cooper päättää käydä vierailemassa Vandersexxx-nimisessä klubissa. Tämä ei tietenkään pääty hyvin vaan Vandersexxx paljastuu olevankin täysin muuta mitä Cooper kuvitteli. Ainoa ketä onnistaa Amsterdamissa on Jamie, joka kuitenkin ryöstetään, ja siinä menevät ystäväporukan rahat ja passit. He kuitenkin onnistuvat jatkamaan matkaansa liftaten kyydin saksalaiselta rekkakuskilta Berliiniin, Mieken luo.
Pian he kuitenkin huomaavat olevansa Bratislavassa, Slovakiassa. Kauhukseen he tajuavat sen olevan Itä-Eurooppaa. He pelkäävät pahinta, mutta saavat kerättyä 1 dollarin ja 83 senttiä. Summa riittää ylelliseen hotellihuoneeseen ja mahtaviin ruoka-annoksiin. Seuraavana päivänä he saavat kyydin ystävälliseltä mieheltä Berliiniin. Berliinissä he kuitenkin saavat tietää että Mieke onkin Vatikaanissa.
Luettelo Brasilian kaupungeista
Amazonas
(2006 arvio - IBGE)
Eurotrip
Juoni
Vatikaaniin päästyään he joutuvat huijaamaan itsensä sisään museoon, jossa Mieken pitäisi olla. Cooper päättää nykäistä narusta, jonka päässä on kello, joka ilmoittaa paavin kuolleen. Toilailut saavat jatkoa, kun paavin hattu syttyy tuleen ja Cooper nakkaa sen takkaan, josta nousee valkoista savua merkkinä uudesta paavista. Scotty vielä onnistuu temppuilemaan itsensä paaviksi pukeutuneena parvekkeelle vatikaanilaisten eteen. Yleisön joukosta Scotty tunnistaa Mieken ja ryntää tämän luokse. Mieke ei aluksi tunnista Scottya, mutta he kuitenkin tajuavat rakastavansa toisiaan. Elokuva päättyy, kun Scotty on uudessa asunnossaan yliopistolla odottaen uutta huonetoveriaan. Tämä paljastuu Miekeksi, eikä Scotty voi uskoa onneaan. Mieken selitys asialle on, että häntä kai luultiin pojaksi, johon Scotty: ”Kuka nyt sellaista luulisi.”
Luettelo Brasilian kaupungeista
Pará
(2006 arvio - IBGE)
Rondônia
(2006 arvio - IBGE)
Tocantins
(2006 arvio - IBGE)
Alagoas
(2006 arvio - IBGE)
Bahia
(2006 arvio - IBGE)
Ceará
(2006 arvio - IBGE)
Maranhão
(2006 arvio - IBGE)
Paraíba
(2006 arvio - IBGE)
Pernambuco
(2006 arvio - IBGE)
Piauí
(2006 arvio - IBGE)
Rio Grande do Norte
(2006 arvio - IBGE)
Ismo Korhonen
Ismo Korhonen (s. 10. helmikuuta 1962 Suonenjoki) on suomalainen entinen jalkapalloilija.
Maalivahtina pelannut Korhonen edusti uransa ajan lahtelaista Kuusysiä vuosina 1979–1991. Hänen aloittaessaan Kuusysi pelasi 1. divisioonassa, mutta seura nousi mestaruussarjaan kaudeksi 1982. Korhonen voitti heti nousun jälkeen Suomen mestaruuden ja vielä neljä lisää vuosina 1984, 1986, 1989 ja 1991. Suomen Cupin hän voitti kahdesti, 1983 ja 1987. Kaikkiaan Korhonen pelasi kymmenen kauden aikana 234 pääsarjatason ottelua.
Korhonen pelasi maajoukkueessa vuosina 1983–1986 yhteensä seitsemän maaottelua.
Korhonen toimi pelaajauran jälkeen Kuusysin maalivahtivalmentajana 1995 asti ja vuonna 2007 hänet valittiin FC Kuusysin puheenjohtajaksi. Ammatikseen hän työskentelee vakuutusalalla.
Udo Voigt
thumb|200px|Udo Voigt.
Udo Voigt (s. 14. huhtikuuta 1952 Viersen) on saksalainen äärioikeistolainen poliitikko ja NPD-puolueen entinen johtaja (1996–2011). Häntä edelsi tässä tehtävässä Günter Deckert ja seurasi Holger Apfel. Hän on saanut sakkoja kansankiihotuksesta vuosina 2003, 2004 ja 2005. Vuonna 2005 häntä syytettiin Dresdenin pommitusten vertaamisesta holokaustiin, mutta syyte raukesi Hampurin yleisen syyttäjän kieltäydyttyä nostamasta syytettä sananvapauteen vedoten.
Vuoden 2014 eurovaaleissa Voigt valittiin Euroopan parlamenttiin.
Mick Jagger
Michael Philip ”Mick” Jagger (s. 26. heinäkuuta 1943 Dartford, Kent, Englanti, Yhdistynyt kuningaskunta) on brittiläinen rockmuusikko, lauluntekijä, näyttelijä ja elokuvatuottaja. Hänet tunnetaan erityisesti The Rolling Stonesin laulajana ja lauluntekijänä, mutta hän on julkaissut 1980-luvulta alkaen myös neljä sooloalbumia.
Lapsuus ja nuoruus
Michael Philip Jagger syntyi keskiluokkaiseen perheeseen Dartfordissa Lontoon lähettyvillä 26. heinäkuuta 1943 toisen maailmansodan pommituslentojen loppuvaiheissa. Mickin isä Basil “Joe” Jagger oli liikunta-alan yrittäjä ja liikunnanopettaja. Äiti Eva Jagger oli Australiasta muuttaneen perheen tytär, joka rohkaisi lapsiaan esiintymään sukukokoontumisissa. Lapsena Mickin kutsumanimi oli ”Mike”.
Jagger tapasi tulevan yhtyetoverinsa Keith Richardsin Wentworthin ala-asteella. Kaverukset erkaantuivat toisistaan kun Jagger aloitti Dartfordin yläasteen poikakoulun. Kumpikin ihaili Radio Luxembourgilta kuulemaansa amerikkalaista 1950-luvun rock and rollia. Jagger alkoi soittaa kitaraa maaliskuussa 1958 käytyään Buddy Hollyn konsertissa Manchesterissa. Vähän sen jälkeen hän kiinnostui myös amerikkalaisesta bluesista ja alkoi tilata ja keräillä blueslevyjä. Hän perusti kahden koulukaverinsa kanssa bluesyhtyeen nimeltä Little Boy Blue and the Blue Boys vuonna 1960.
Jagger suoritti koulussa A-tason kokeensa ja standardikokeen edistyneemmille ja pääsi arvostettuun London School of Economics -yliopistoon. Alkusyksyllä 1961 Jagger tapasi koulumatkallaan juna-asemalla uudelleen Keith Richardsin, ja pojat alkoivat kuunnella levyjä ja musisoida yhdessä. Jagger kehitti itselleen persoonallisen laulutyylin, jossa yhdistyvät englantilaisuus ja amerikkalainen blueslaulu. Hän muutti imagoaan boheemimpaan suuntaan ja antoi hiustensa kasvaa. Hän alkoi myös käyttää työväenluokkaista Kentin cockney-aksenttia ja otti Keithin seurassa ollessaan käyttöön kutsumanimen ”Mick”.
The Rolling Stones
Jagger muutti talvella 1962 Lontoossa samaan asuntoon nuoren muusikkoystävänsä Brian Jonesin kanssa, ja Keith Richards muutti pian heidän seurakseen. Jagger jakoi aikansa vielä opiskelijaelämän ja bluesin välillä. Kolmikko perusti muutaman muun nuoren muusikon kanssa yhtyeen, jolle Jones antoi nimeksi “Rollin’ Stones”, myöhemmin The Rolling Stones. Yhtyeen ensimmäinen konsertti oli heinäkuussa 1962, ja seuraavana vuonna se sai lopullisen kokoonpanonsa, jolla se nousi suosioon. Yhtye levytti ensisinglensä toukokuussa 1963. Musiikillisen menestyksensä seurauksena Jagger keskeytti opintonsa lokakuussa 1963 opiskeltuaan kahden vuoden ajan ja muutti West Hampsteadiin Lontoon Camdenissa. pienoiskuva|Jagger vuonna 1965 Jaggerista tuli Rolling Stonesin keulakuvana, laulusolistina ja myöhemmin lauluntekijänä nopeasti suosittu niin Britanniassa kuin Amerikassakin. Hänen tavaramerkeikseen nousivat hänen energiset lavaesiintymisensä, kovapintainen vaikutelmansa, seksikkyytensä, pitkä tukkansa ja paksut huulensa. Laulamisen lisäksi Jagger soittaa yhtyeessä huuliharppua.
Yhtye luotti levytysuransa alkuvaiheessa lainakappaleisiin, mutta Jagger ja Richards ryhtyivät pian kirjoittamaan omia lauluja. Jaggerin ensimmäinen itse kirjoittamansa menestyskappale oli hänen Marianne Faithfullille, tulevalle tyttöystävälleen, kirjoittamansa balladi “As Tears Go By”, joka julkaistiin kesäkuussa 1964. Myös Rolling Stones julkaisi kappaleen myöhemmin, ja sen myötä yhtye alkoi ottaa muitakin balladeja ohjelmistoonsa. The Rolling Stones nousi yhdeksi brittirockin johtavista yhtyeistä 1960- ja 1970-luvuilla, ja Jagger kirjoitti Richardsin kanssa useita rockin kestosuosikiksi nousseita kappaleita ja albumeja.
Helmikuussa 1967 poliisi löysi juhliin tehdyssä ratsiassa Jaggerin takin taskusta piristeitä, joskin laillisesti Italiasta ostettuja, ja asetti Jaggerin syytteeseen muutaman muun muusikon kanssa. Julkisuudessa oikeudenkäyntiä pidettiin farssina ja rocktähtien vainoa paheksuttiin. Jagger tuomittiin kolmen kuukauden vankeuteen, josta hän joutui istumaan vain yhden vuorokauden, kun julkinen paine sai oikeusistuimen vapauttamaan hänet takuita vastaan. Syytteet hylättiin myöhemmin.
Jagger jatkaa edelleen Rolling Stonesin jäsenenä ja on mukana yhtyeen kiertueella vuonna 2021.
Sooloura
pienoiskuva|Jagger esiintymässä vuonna 1976 Jagger sävelsi Moog-syntetisaattorilla soundtrackin Kenneth Angerin vuoden 1969 elokuvaan Invocation of My Demon Brother.
Jaggerin ensimmäinen soololevytys oli single “Memo from Turner”, joka julkaistiin vuonna 1970. Jagger oli tehnyt kappaleen elokuvaan Performance, jossa hän näytteli. Jagger alkoi 1970-luvun alusta lähtien myös laulaa duettoja toisten artistien kanssa sekä osuuksia heidän levyillään. Seuraavien 15 vuoden aikana Jagger lauloi esimerkiksi Carly Simonin, John Phillipsin, John Lennonin, Bette Midlerin, Michael Jacksonin, David Bowien ja Daryl Hallin kanssa.
Jagger aloitti varsinaisen soolouransa 1980-luvulla, jolloin Stones oli hajoamisen partaalla, sillä Jagger oli halunnut viedä yhtyettä tanssipopin suuntaan vastoin Richardsin halua. Muutaman vuoden kestäneestä välirikosta huolimatta yhtye kuitenkin jatkoi toimintaansa ja Jagger soolouraansa sen ohessa.
Jaggerin esikoisalbumi She’s the Boss julkaistiin vuonna 1985. Albumi myi Yhdysvalloissa platinaa, ja sen singlejä, kuten listasijalle 12 noussut “Just Another Night”, esitettiin paljon MTV:llä. Myös Jaggerin ja David Bowien yhteinen Live Aid -hyväntekeväisyyssingle “Dancing in the Street” (1985) nousi listoille.
Vuonna 2004 Jagger ja Dave Stewart tekivät soundtrackin elokuvaan Alfie. Siitä syntyi superyhtye SuperHeavy, jossa oli Jaggerin ja Stewartin lisäksi Joss Stone. Yhtye julkaisi albumin vuonna 2011.
Elokuvaura
Jagger on näytellyt useassa elokuvassa. Niistä merkittävin on Performance, joka kuvattiin vuonna 1968. Elokuvassa Jagger esittää entistä rocktähteä, joka tarjoaa turvapaikkaa poliiseja pakoilevalle psykopaattimurhaajalle. Jagger esitti itseään The Rutles -yhtyeen The Beatles -parodiassa All You Need Is Cash vuonna 1978.
Jagger perusti vuonna 1995 Jagged Films -yhtiön yhdessä Victoria Pearmanin kanssa. Se on tuottanut elokuvat Enigma (2001) ja Naiset (2008).
Yksityiselämä
Jagger oli etenkin 1970-luvun alussa hyvin tunnettu julkisuuden henkilö ja osa New Yorkin ja Hollywoodin suihkuseurapiirejä. Hän oli naimisissa Bianca Jaggerin (o.s. De Macias) kanssa vuosina 1971–1977. Jagger alkoi tapailla ennen eroaan Bianca Jaggerista malli Jerry Hallin kanssa. Jagger oli naimisissa Hallin kanssa 1990–1999.
Jaggerin naisystäviä ovat olleet lisäksi muun muassa Chrissie Shrimpton vuosina 1963–1966, Marianne Faithfull vuosina 1966–1970, Anita Pallenberg, Marsha Hunt, Carla Bruni, Luciana Gimenez, L’Wren Scott vuosina 2001–2014 sekä Melanie Hamrick.
Harry Potter ja kuoleman varjelukset
Harry Potter ja kuoleman varjelukset on brittiläisen kirjailijan J. K. Rowlingin kirjoittaman Harry Potter -kirjasarjan seitsemäs ja viimeinen osa. Se ilmestyi 21. heinäkuuta 2007 päättäen sarjan, joka alkoi vuonna 1997 kirjan Harry Potter ja viisasten kivi julkaisemisen myötä. Romaani jatkaa sarjan tarinaa siitä mihin Harry Potter ja puoliverinen prinssi (2005) jäi, ja huipentuu viimeiseen kohtaamiseen Harry Potterin ja lordi Voldemortin välillä.
Mick Jagger
Yksityiselämä
Jaggerilla on kahdeksan lasta viiden eri naisen kanssa:
Harry Potter ja kuoleman varjelukset
Rowling julkisti kirjan lopullisen nimen kotisivuillaan 21. joulukuuta 2006. Nimi paljastettiin hirsipuupelin ratkaisuna. Kirjailijan kustantaja Bloomsbury Publishing vahvisti nimen oikeaksi vielä samana päivänä. Vuonna 2007 Rowlingin kotisivuilla ilmoitettiin myös kirjan julkaisupäivä, 21. heinäkuuta 2007. Kirjan englanninkielisen version kansivaihtoehdot julkistettiin 28. maaliskuuta vuonna 2007. Jaana Kapari-Jatan suomennos ilmestyi 7. maaliskuuta 2008. Kirjan suomenkielinen nimi paljastettiin 13. syyskuuta 2007. Kuten aiemmatkin Potter-kirjat, kirjan kustansi Tammi ja kansikuvan teki Mika Launis.
Tausta
Kirjasarjassa seurataan päähenkilö Harry Potteria, joka kamppailee kuuluisuutensa ja normaalien teini-iän vaikeuksien kanssa. Kun Harry oli vauva, lordi Voldemort, mahtava paha velho, murhasi Harryn vanhemmat, mutta katosi yritettyään surmata Harryn. Harry, josta tuli äkillisesti kuuluisa, annettiin hänen jästisukulaidensa (ei-taikovien), Petunia-tädin ja Vernon-sedän, hoitoon.
Viisasten kivessä, 11-vuotias Harry astuu taas taikamaailmaan ja alkaa opiskella Tylypahkan noitien ja velhojen koulussa. Hän ystävystyy siellä Ron Weasleyn ja Hermione Grangerin kanssa. Hän tapaa myös koulun rehtorin, Albus Dumbledoren, ja professori Severus Kalkaroksen, joka inhoaa häntä. Harry kohtaa koulussa Voldemortin useaan kertaan, kun tämä yrittää päästä takaisin ruumiilliseen muotoon. Liekehtivässä pikarissa, Harry joutuu kilpailemaan vaarallisissa Kolmivelhoturnajaisissa. Turnajaisten päätteeksi, Harry todistaa Voldemortin paluun täysiin voimiinsa. Feeniksin killassa, Harry ja hänen ystävänsä taistelevat kuolonsyöjiä, Voldemortin kannattajia, vastaan ja päihittävät heidät täpärästi. Puoliverisessä prinssissä, Harry saa tietää, että Voldemort on luonut kuusi ”hirnyrkkiä” tullakseen kuolemattomaksi. Hirnyrkki on yksilön sielun palanen sullottuna johonkin esineeseen, jotta kun ruumis kuolee, osa sielua jää jäljelle, ja tämä voidaan elvyttää. Kuitenkin hirnyrkin luojan ruumiin tuhoutuessa, tämä joutuu elämään puolielämää ilman aineellista ruumista. Kaksi hirnyrkkiä on jo tuhottu; yhden tuhosi Harry Salaisuuksien kammion tapahtumien aikana, ja toisen Dumbledore hieman ennen Puoliverisen prinssin tapahtumia. Kun Dumbledore palaa retkeltä erään hirnyrkin löytämiseksi, Kalkaros, entinen kuolonsyöjä, murhaa hänet. Harry oli epäillyt Kalkaroksen pysyneen salaa uskollisena Voldemortille. Kirjan lopussa, Harry päättää jättää koulun kesken, löytää ja tuhota loput hirnyrkit, sekä kukistaa Voldemortin lopullisesti.
Mick Jagger
Yksityiselämä
Jaggerille tehtiin huhtikuussa vuonna 2019 sydänläpän korjausleikkaus, jonka jälkeen palasi keikkalavoille juhannuksena.
Harry Potter ja kuoleman varjelukset
Yhteenveto
Voldemort saa lisää kannattajia ja valtaa Dumbledoren kuoltua. Harry täyttää pian seitsemäntoista vuotta, jolloin suoja, joka hänellä tätinsä ja setänsä talossa on, murtuu. Ennen sitä Feeniksin killan jäsenet siirtävät Harryn Kotikoloon käyttäen monijuomalientä esiintyäkseen Harryna, jotta mahdolliset hyökkäävät kuolonsyöjät hämmentyisivät. Kuolonsyöjät hyökkäävät välittömästi heidän lähdettyään Likusteritieltä; Villisilmä Vauhkomieli saa surmansa ja George Weasley menettää toisen korvansa, mutta muut selviävät hengissä Kotikoloon. Ron ja Hermione päättävät tulla Harryn mukaan Dumbledoren aloittamalle tehtävälle: etsiä ja tuhota Voldemortin loput neljä hirnyrkkiä. Heillä on hyvin vähän tietoa jäljellä olevista hirnyrkeistä paitsi että yksi niistä on Salazar Luihuisen kerran omistama medaljonki, toinen Helga Puuskupuhin kerran omistama kuppi, kolmas liittyy jotenkin Rowena Korpinkynteen, ja neljäs on Nagini, Voldemortin käärme. Esineiden olinpaikasta ei ole tietoa, mutta Naginin oletetaan olevan Voldemortin kanssa. Ennen lähtöään, he osallistuvat Ronin Bill-veljen ja Fleur Delacourin häihin. Taikaministeriö joutuu kuolonsyöjien valtaan ja hääjuhla joutuu hyökkäyksen kohteeksi. Harry, Ron ja Hermione pakenevat täpärästi.
Mick Jagger
Yksityiselämä
Jagger on tunnettu siitä, että hän ei mielellään puhu itsestään tai paljasta kiinnostavia asioita menneisyydestään. Esimerkiksi kun hän oli vuonna 1983 saanut muistelmiensa luonnoksen valmiiksi haamukirjoittajansa kanssa, kustantaja hylkäsi käsikirjoituksen tylsänä ja peri ennakkomaksun takaisin. Jaggerilla on tapana väittää, ettei muistaisi mitään menneisyydestään. Rolling Stones -rumpali Charlie Wattsin mukaan Jagger ”ei välitä siitä, mitä eilen tapahtui. Hän välittää vain huomisesta.”
Tunnustuksia
Jagger on nimetty Rock and Roll Hall of Fameen Rolling Stonesin jäsenenä sekä Songwriters Hall of Fameen samana vuonna Keith Richardsin kanssa.
Harry Potter ja kuoleman varjelukset
Yhteenveto
Kolmikko pakenee Lontooseen Kalmanhanaukio 12:ta, joka on Sirius Mustan perheen talo, missä he kuulevat kotitonttu Oljolta, että Luihuisen medaljonki, jonka Siriuksen veli Regulus kerran varasti, on nyt Dolores Pimennon hallussa. He soluttautuvat Taikaministeriöön ja varastavat medaljongin takaisin, mutta heillä ei ole mitään keinoa millä tuhota se. Medaljongin pahan vaikutuksen alaisena ja jatkuvan pakomatkan kuormittamana, Ron jättää muut. Harryn ja Hermionen jatkaessa tehtävää, he saavat tietää lisää Dumbledoren menneisyydestä, kuten Dumbledoren siskon mielisairaudesta ja kuolemasta, ja hänen yhteydestään pahaan velhoon Grindelwaldiin. Harry ja Hermione matkaavat Godrickin notkoon, Harryn syntymäpaikkaan ja paikkaan, jossa hänen vanhempansa saivat surmansa. He tapaavat vanhan historioitsijan Bathilda Bagshotin, joka paljastuu valeasuiseksi Naginiksi. Käärmeen hyökätessä, Harry ja Hermione pakenevat Deanin metsään. Metsässä salaperäinen hopea naarashirvi, joka vaikuttaa olevan suojelius, johdattaa Harryn jäiselle lammelle, missä Godrick Rohkelikon miekka, yksi niistä harvoista esineistä joilla voi tuhota hirnyrkin, makaa lammen pohjassa. Kun Harry yrittää noutaa miekkaa lammesta, hänen kaulassaan roikkuva hirnyrkki yrittää tappaa hänet. Ron palaa ja pelastaa Harryn sekä käyttää miekkaa medajongin tuhoamiseen. Kolmikon jatkaessa hirnyrkkien etsintää, he kohtaavat toistuvasti oudon symbolin, jonka omalaatuinen velho Ksenofilius Lovekiva kertoo edustavan myyttisiä kuoleman varjeluksia. Varjelukset ovat kolme pyhää esinettä: seljasauva, lyömätön taikasauva; elpymyskivi, jolla kykenee kutsumaan kuolleita elävien maailmaan; ja pettämätön näkymättömyysviitta. Harry saa tietää Voldemortin etsivän seljasauvaa, tunnistaa elpymyskiven Dumbledoren tuhoamasta hirnyrkistä, ja tajuaa että hänen oma näkymättömyysviittaansa on sama kuin tarinassa mainittu viitta, mutta on tietämätön varjelusten merkittävyydestä.
Mick Jagger
Tunnustuksia
Walesin prinssi Charles aateloi Jaggerin vuonna 2003.
Jaggerin mukaan on nimetty 19 miljoonaa vuotta sitten elänyt Anthracotheres-heimoon kuulunut pitkäjalkainen vesinisäkäs Jaggermeryx naida, jolla oli herkkä kärsä ja huulet. Myös trilobiitti Aegrotocatellus jaggeri on nimetty Jaggerin mukaan.
Harry Potter ja kuoleman varjelukset
Yhteenveto
Voldemort on kykenemätön käyttämään seljasauvaa sen täydellä potentiaalilla, ja uskoen että Severus Kalkaroksesta tuli sen herra tämän tapettua Dumbledoren, Voldemort murhaa Kalkaroksen tullakseen itse sen herraksi. Kuolemaisillaan, Kalkaros antaa Harrylle osan vanhoista muistoistaan, jotka Harry katsoo käyttämällä ajatuseulaa rehtorin kansliassa. Hän saa tietää Kalkaroksen todellisista motivaatioista: Kalkaroksen uskollisuus Dumbledorea kohtaan ei koskaan häilynyt, häntä motivoi rakkaus Harryn äitiä kohtaan, jonka Voldemort surmasi, ja Dumbledoren murha oli tämän oma käsky, sillä Dumbledore oli jo kuolemassa. Harry saa myös tietää, että Voldemort teki Harrysta tahattomasti seitsemännen hirnyrkin, kun Voldemort yritti tappaa hänet vauvana, ja että Harryn täytyy kuolla Voldemortin käsissä, jotta Voldemort saataisiin kukistettua.
Harry päättää kohdata Voldemortin, joka odottaa häntä Kielletyssä metsässä, yksin. Hän hiipii ulos linnasta ja käytettyään elpymyskiveä tuodakseen rakkaansa hetkeksi luokseen, antautuu Voldemortille. Voldemort loihtii tappokirouksen ja näennäisesti tappaa Harryn. Harry herää paikasta, joka muistuttaa King’s Crossin asemaa, paikkaa, joka yhdistää jästi- ja taikamaailman, sillä Harry on elämän ja kuoleman välisessä paikassa. Tässä tilassa, Dumbledoren henki selittää Harrylle, että kun Voldemort käytti Harryn verta päästäkseen täysiin voimiinsa, se suojasi Harrya kuolemiselta Voldemortin käsissä; kuitenkin Harryn sisässä ollut hirnyrkki on nyt tuhottu, ja Harry voi palata kehoonsa tappokirouksesta huolimatta. Dumbledore selittää myös, että Harrysta tuli todellinen kuoleman varjelusten herra, kun hän kohtasi Kuoleman eikä yrittänyt välttyä siltä tai voittaa sitä.
Harry palaa ruumiiseensa ja teeskentelee kuollutta, kun Voldemort marssii voitokkaasti linnaan hänen ruumiinsa kanssa. Kuitenkin, Harryn edellisten ohjeiden mukaisesti, Neville Longbottom surmaa Naginin, viimeisen hirnyrkin, Rohkelikon miekalla. Sitten Harry paljastaa olevansa yhä elossa ja taistelu jatkuu Molly Weasleyn surmatessa Bellatrix Lestrangen.
Harry ja Voldemort ryhtyvät viimeiseen kliimaksiseen kaksintaisteluun. Harry paljastaa, että koska hän antautui vapaaehtoisesti kuolemalle Voldemortin käsissä, hänen rakkaudenosoituksensa suojaisi taikamaailmaa Voldemortilta samalla tavoin, kuin Harryn äidin tekemä uhraus suojasi Harrya. Harry kertoo, että Kalkaros ei ollut uskollinen Voldemortille, murhannut Dumbledorea tai ollut seljasauvan herra. Sen sijaan, Draco Malfoy oli sen herra riistettyään Dumbledoren aseista, mutta koska Harry oli riistänyt Dracon aseista Malfoyn kartanossa, Harry on seljasauvan todellinen herra. Harry väittää, että sauva ei surmaa henkilöä, jolle se on uskollinen, edesauttaen hänen suojaansa. Kaksintaistelun aikana, Harry ei suostu käyttämään tappokirousta ja jopa kehottaa Voldemortia tuntemaan katumusta, mikä on yksi tunnettu tapa saattaa Voldemortin pirstoutunut sielu entiselleen. Voldemort kuolee, kun hänen oma tappokirouksensa kimpoaa Harryn aseistariisumisloitsusta takaisin; kuolonsyöjät on viimein kukistettu.
Epilogi
Sarjan viimeinen romaani päättyy lyhyeen epilogiin, joka sijoittuu 19 vuotta Voldemortin tuhon jälkeen. Harry ja Ginny Weasley ovat pari ja heillä on kolme lasta: James Sirius, Albus Severus ja Lily Luna. Ronilla ja Hermionella on kaksi lasta, Rose ja Hugo. Perheet tapaavat King’s Crossin asemalla, missä hermostunut Albus on lähdössä viettämään ensimmäistä vuotta Tylypahkassa. Harryn kummipoika, Teddy Lupin, löytyy suutelemassa Billin ja Fleur Weasleyn tytärtä Victoirea junavaunussa. Harry näkee Draco Malfoyn, tämän vaimon ja heidän poikansa Scorpiuksen. Neville Longbottom on nyt yrttitiedon professori Tylypahkassa ja on yhä väleissä Potterin ja Weasleyn perheiden kanssa. Harry lohduttaa Albusta, joka pelkää joutuvansa lajitelluksi Luihuiseen, ja kertoo, että toinen hänen kaimoistaan, Severus Kalkaros, oli Luihuinen ja urhein mies jonka Harry on tavannut. Hän lisää, että lajitteluhattu ottaa lajiteltavan valinnan huomioon, kuten se teki Harryn kanssa. Kirja päättyy sanoihin: ”Arpi ei ollut vaivannut Harrya yhdeksääntoista vuoteen. Kaikki oli hyvin.”
Ennenaikainen myynti
Kirjaa myytiin vahingossa etukäteen noin viisi kappaletta Nurmeksessa sijaitsevassa S-market Porokylässä 19. heinäkuuta 2007. Kaupan mukaan syynä oli kesäsijaisen tietämättömyys.
DeepDiscount.com toimitti noin 1200 kirjaa yhdysvaltalaisille asiakkailleen etuajassa; jotkut tilaajat saivat sen jo 17. heinäkuuta 2007. Kustantaja sanoo aloittavansa oikeustoimet verkkokauppaa vastaan.
Osmo Forssell
Osmo Gustav Forssell (26. joulukuuta 1933 Oulu) on Oulun yliopiston kansantaloustieteen professori (emeritus).
Henkilötietoja
Forssell syntyi proviisori Hans Gustav Forssellin ja verotussihteeri Hilja Helvi Lassilan perheeseen. Ylioppilaaksi hän valmistui Oulun lyseosta vuonna 1954, valtiotieteiden kandidaatiksi Helsingin yliopistosta 1958, lisensiaatiksi 1962 ja tohtoriksi 1970. Hänen väitöskirjansa käsitteli panoskertoimien muutoksia Suomessa. Forssell opiskeli myös Harvardin yliopistossa Yhdysvalloissa 1963-1964.
Forssell toimi Tilastollisen päätoimiston, josta 1971 tuli Tilastokeskus, apulaisaktuaarina ja tutkijana 1958-1968, osastonjohtajana ja apulaisosastopäällikkönä 1969-1973. Oulun yliopiston kansantaloustieteen professori hän oli 1973-1997 ja hän toimi taloustieteen laitoksen johtajana 1985-1993 ja humanististen tieteiden tiedekunnan dekaanina 1981-1984. Forssell oli vieraileva tutkijana Elinkeinoelämän Tutkimuslaitoksessa (ETLA) 1984–1985 ja Cambridgen yliopistossa 1986-1987, samoin kuin Itävallassa 1993-1994.
Vuoden 1994 Eino H. Laurila -kansantulomitali myönnettiin Forssellille, jonka todettiin mitalin myöntöperusteissa olevan on panos-tuotosanalyysin näkyvin kehittäjä Suomessa, samoin kuin toimineen Kansantaloudellinen aikakauskirja -julkaisun päätoimittajana. Ensimmäisen mitalin sai sen nimen haltija, professori Eino H. Laurila. Järjestyksessä toinen mitali luovutettiin Mauno Koivistolle.
Sotilasarvoltaan Forssell on vänrikki (1955). Hänen puolisonsa vuodesta 1956 on Irja Annikki Väänänen.